Tollenaars | SkalkSkryf
« My Dag
Fermi Epicycles »
Mei 3, 2012 deur Louwie
Sien ek `n dame skryf in "Beeld" erg afwysend teen die mense wat teen "e-tags" en tolgeld gekant is. Hoe durf julle die regering teenstaan, die goeie ouens in die ANC wat ons, (die gepeupel?) se belange so mooi op die hart dra.
Wonder ek in watter gekkeparadys die antie woon. Het sy nog nooit gehoor hoe dieselfde ouens die staatskas aanhoudend plunder nie? Het sy nog nooit gehoor dat Johannesburg, Tswane, Ekhuruleni en byna elke munusipaliteit in die land reeds tot bankrotskap bestuur is deur dieselfde mense wat sy nou `n vrye hand in haar en my bankrekening wil gee nie?
Ek stem saam, die tolstelsel is seker "state of the art" tegnologie, en dit kan wonderlik werk … in `n beskaafde, tegnologies gevorderde land, maar nie in `n derdewêreldse land soos ons land wat reeds half bewusteloos gemoker is deur ons onopgeleide, onbevoegde, onbesonne kaderontplooiende terrokrate nie.
Die antie laat my dink aan die ryk poppies van Waterkloof wat ek destyds mee te doen gekry het gedurende navorsing vir my meestersgraad. Dit was net voor die Groot Verkiesing en die jong huisvroutjies, laat bekeerdes tot die Groot Stryd, kon nie soos hulle liberale susters in die sestigs en sewentigs hulle volle steun aan die Struggle orgasmies toesê deur met soveel as moontlik vryheidsvegters in die kooi te spring nie, en het toe maar van alle hoogtes af hulle steun aan, en verbintenis met die ANC luid verkondig. Hulle het, by wyse van spreke ook darem by die stembus met `n potlood `n laaste steek ingekry.
Vandag is meeste van die poppies in Kannada en Engeland of Duitsland, en selfs Amerika. Jy sal hulle nie in Australië kry nie. Australianers is vir hierdie hiper liberale meisies te agterlik, te boers. Wat kan jy anders van die nasate van misdadigers verwag?
So antie-pro-e-tag, swaai jou skyfie onder die onbekeerdes se neuse rond. As die ouens klaar is met jou bankrekening sal ons vir jou so nou en dan `n pakkie biltong en Mrs Balls se blatjang stuur daar waar jy in die koue Kanada saam met jou mede hieper-libersusters sit en kyk hoe ons tolle bars of brand.
Miskien het Edvard daar op die brug in 1893 `n visioen van die nuwe, verbeterde SA van 2012 gesien wat hom die $119 miljoen skreeu laat skreeu het. Gaan werk aan my skreeu. Hou hierdie spasie dop!!!
op Mei 4, 2012 at 1:58 nm Bertus!
"Terrokrate" is 'n great woord. Ek gaan dit ook gebruik as jy nie omgee nie.
op Mei 4, 2012 at 8:39 nm Louwie
Terrokrate, die drywers van ons terrokrasie.
Die ANC kon homself nog nie omvorm in `n moderne politieke party binne `n moderne demokratiese bestel nie. Dit is steeds basies `n terreur organisasie wat die gepeupel deur vrees beheer daar uit die spelonk wat Lethulie Huis genoem word.